Prehľad značiek
	Tvar značky
	Názov značky

Význam značky

	
	Zakončenie
Značka sa používa na vyznačenie začiatku alebo konca vývojového diagramu. Toto zapíšeme aj dovnúra značky. Začiatok má len jeden výstup na spodnej strane a koniec jeden vstup na hornej strane.

	
	Proces (spracovanie)
Pomocou tejto značky vyjadrujeme operácie, pri ktorých dochádza k spracovaniu (transformácii) údajov. Popis vo vnútri značky môže byť slovný alebo pomocou matematických výrazov. Značky má vstup na hornej strane a výstup na spodnej strane.

	
	Vetvenie
Značka slúži na vyjadrenie miesta, kde sa postup v algoritme môže vetviť do viacerých smerov. Do vnútra značky zapisujeme podmienku, podľa ktorej sa postup vetví (vo forme logického výrazu alebo otázky),  na výstupné spojnice (minimálne dve) zapíšeme hodnoty podmienok, podľa korých sa postupuje daným smerom. Vstup do značky je zhora, výstup zospodu a sprava, poprípade aj vpravo.

	
	Údaje (vstup/výstup)
Touto značkou vyjadríme miesto, kde do spracovania vchádzajú alebo zo spracovania vystupujú údaje, pričom sa nerozlišuje forma a médium údajov. Do vnútra značky zapíšeme identifikáciu údajov. Vstup do značky je zhora, výstup na spodnej strane.

	
	Ručný vstup
Pomocou tejto značky vyjadríme, že do spracovania majú vstúpiť údaje z klávesnice (ručného vstupu). Vo vnútri značky je zapísaná identifikácia údajov.

	
	Doklad (tlačový výstup)
Touto značkou znázorníme miesto v algoritme, kde údaje vystupujú vo forme dokladu (tlačovej zostavy). Vo vnútri značky sú identifikované údaje.

	
	Vopred definovaná činnosť
Značky slúži na sprehľadnenie rozsiahlych vývojových diagramov. Do vnútra značky zapíšeme len názov zložitejšej činnosti, samotná činnosť s príslušným stupňom podrobnosti je rozvedená v inom vývojovom diagrame (poprípade v inej časti vývojového diagramu, ale musí byť identifikovateľná)

	
	Zobrazenie (dočasný výstup)
Značka má podobný význam ako značka Doklad, ale výstup má byť realizovaný v dočasnej forme na obrazovke.

	
	Príprava
Táto značka sa používa v páre (úvodná, záverečná, spojené spojnicou po ľavej strane) na znázornenie cyklov v algoritme. V úvodnej značke spravidla uvedieme riadiace premenné cyklu a pravidlo ich modifikácie pri opakovaní slučky, v záverečnej značke uvedieme len slovne koniec riadiacej premennej. Medzi úvodnou a záverečnou značkov je znázornené telo cyklu.

	
	Spojka
Pomocou tejto značky môžeme vyjadriť následnosť operácií vo vývojovom diagrame, ak rozsah diagramu presahuje jednu stránku. Značka sa používa v páre (výstupná, vstupná), pričom identifikácia obidvoch je rovnaká

	
	Disk
Pomocou tejto značky ( a ďaľších z tejto skupiny) vyjadruje vo vyvojovom diagrame operácie s vonkajšími pamäťovými zariadeniami.

	
	Smer spojníc
Kríženie spojníc


